OpenLLM-France/wikimedia huggingface dataset:
# Kale Nagusiko 15. zenbakiko etxea (Orio)

Kale Nagusiko 15. zenbakiko etxea Gipuzkoako Orio udalerrian dagoen etxe bat da. Orioko Alde Zaharran dago, Kale Nagusia kaleko 15. zenbakian. Pilliku plazan dago, Done Jakue Bideari buruzko Interpretazio Zentroaren alboan eta Uzkun etxearen parean.
Orube edo lote bakarreko etxea da, hiru solairuduna, eta alboko antez itxitako fatxadaduna. Beheko solairua harlanduzkoa da, eta bi ate eta bi leiho ditu. Ate batek, gurdiena, erdi puntuko arkua dauka, beste ateak, oinezkoena, ateburu landua dauka. Gurdien atearen gainean, armarri gisa arrano txiki baten taila bat dago.
Goiko bi pisuak zur bilbatuzkoak dira, harlangaitz-hormazko plementueriaz. Ate bakoitzean lau bao, leiho angeluzuzen eta simetrikoak lehenean eta leihatila eta bi ate-balkoi bigarrenean, hormigoizko plakadun balkoia azaltzen. Leihoetako barlaseiek moldura hornigarri hortzduna dute, ziur asko XVI. mendekoa

## Kanpo estekak

* Datuak: Q25478702
* Multimedia: Kale Nagusia 15 etxea, Orio / Q25478702
# Kale Nagusiko 22. zenbakiko etxea (Orio)

Kale Nagusiko 22. zenbakiko etxea Gipuzkoako Orio udalerrian dagoen etxe bat da. Orioko Alde Zaharran dago, Kale Nagusia kaleko 22. zenbakian, Iturbide kalearekin gurutzatzen den lekuan, eta Pikota etxearen parean.
XVI. mendean eraikia izan zen. Oinplano angeluzuzena du. Jauretxe itxurako fatxada dauka, hareharrizko silarriz egina. Lau solairu ditu, bi bao solairu bakoitzean, lehen eta bigarren solairukoek hiru botoi bakoitzak, ederki landuak. Ate erromatar itxurakoa du, agian Orioko herrian geratzen den zaharrenetakoa. Beheko solairuan leiho leihoburudunak ditu, ederki molduratuak.

## Kanpo estekak

* Datuak: Q65924031
* Multimedia: Nagusia 22 etxea, Orio / Q65924031
# Kale Nagusiko 8. zenbakiko etxea (Orio)

Kale Nagusiko 8. zenbakiko etxea Gipuzkoako Orio udalerrian dagoen etxe bat da. Orioko Alde Zaharran dago, Kale Nagusia kaleko 8. zenbakian, eta Kale Nagusiko 6. zenbakiko etxea eta Kale Nagusiko 10. zenbakiko etxearen artean.

## Eraikina

Pizkundetar estiloko fatxada ederra du, hareharrizko silarria duena eta arnasa handiko diseinu simetrikoa.
Beheko solairuak hiru bao ditu, ate gisakoak: erdi puntukoa, nagusia, eta ateburudunak, albokoak. Lehen solairuko leihoek, bigarrengoak baino handiagoak, barlasai hegalduna dute eta hauts-babeslea. Albokoak garaiagoak dira eta leihoburu zabala erakusten dute. Lehio nagusiak baketoiak ditu, kalostra itxurako tailarekin. Bigarrn solairuko leihoak apalagoak dira, barlasai hegaldunekin, baina hauts-babeslerik gabe. Fatxada honetako ezaugarria errodela edo botoi handiak dira.

## Kanpo estekak

* Datuak: Q65924030
* Multimedia: Nagusia 8 etxea, Orio / Q65924030
# Kale Nagusiko 16. zenbakiko etxea

Kale Nagusiko 16. zenbakiko etxea Gipuzkoako Getaria udalerrian dagoen etxe bat da. Getariako Alde Zaharran daude, Kale Nagusiko 16. zenbakian.

## Historia

Ate gaineko idazkiak 1842an berreraikia izan zela jartzen du, jada 1839an Lehen Karlistaldia amaitu eta gero. Gerra horretan zehar, 1835ean, karlistek udalerria setiatu eta kanoikadaz sistematikoki suntsitu zuten, herritarrak lurjota laga eta izutu asmoz bereziki kale hau erasotu zuten.

## Eraikina

Etxeko behe solairua suntsiketatik at gelditu eta Lehen Karlistaldia aurretik zegoen etxearen ezaugarriak ikusgai dauzka, ezaugarri hauek Getariko Alde Zaharreko gainontzeko kaleetako etxeen berdinak dira.
Etxe hau eta antzekoen zimentuen gainean gaur egungo Getaria berreraiki zen.

## Kanpo estekak

* Datuak: Q65744218
* Multimedia: Kale Nagusia, Getaria / Q65744218
# Kale gorrian (Robert Swindells)

Kale gorrian, ingelesezko jatorrikoan Cold Stone, Robert Swindellsek 1993. urtean plazaratutako liburua da, mutil gazte batek etxetik alde egin eta gero kale gorrian bizi dituen ibilerei buruzkoa. Liburu horrekin 1993 urteko Carnegie Medal in Literature saria irabazi zuen.

## Kanpo estekak

* Datuak: Q1317740
# Kale Nagusiko 6. zenbakiko etxea (Orio)

Kale Nagusiko 6. zenbakiko etxea Gipuzkoako Orio udalerrian dagoen etxe bat da. Orioko Alde Zaharran dago, Kale Nagusia kaleko 6. zenbakian, eta Kale Nagusiko 8. zenbakiko etxearen alboan.
Beheko solairuan ateak kantu handiko ateburua du. Ateburuak armarri txiki bat du, goian zortzi orriko errosetekin, eta behean grapa txikiak maskor itxurakoak. Armarri osoa profilez ikusitako karabela baten baxuerliebe zoragarriak betetzen du. Tailak, ederra eta zehatza baita, XV. mendera edo XVI. mendera eramaten gaitu, eta etxe honetan, agian, ontzigile bat, kapitain bat edo merkatari bat bizi izango zela. Baxuerliebe honen jatorrizkoa Donostiako San Telmo museoan dago.

## Kanpo estekak

* Datuak: Q25478722
* Multimedia: Nagusia 6 etxea, Orio / Q25478722
# Kale Nagusiko 7. zenbakiko etxea (Zarautz)

Kale Nagusiko 7. zenbakiko etxea Zarauzko Musika Plazan dagoen eraikina da. Gaur egun hotel bat dago, baina Espainiako Gerra Zibilaren aurretik Zarauzko udaletxea bertan izan zen.

## Historia

1886an estilo neoklasikoko udaletxea eraiki zen bertan, gaur egun Musika Plaza denaren mendebaldean. Lau zutabe handi zituen eraikina zen, gaur egungoa baino barrurago hedatzen zena plazarantz, kiosko aldera. 1936ko irailaren 20an gasolina botaz erre zuten udaletxea.
Handik urte batzuetara eraiki zen gaur egungo bost pisuko eraikina.

## Ondarea

Eusko Jaurlaritzak ondare izendatu du eraikina.

## Argazki galeria

* udaletxe zaharra.
* eraikina gaur egun.

## Kanpo estekak

* Datuak: Q65684016
* Multimedia: Nagusia 7, Zarautz / Q65684016
# Junín (Buenos Aires)

Junín Argentinako hiri bat da, Buenos Airesko probintziako iparraldean dagoena. 87.509 herritar bizi dira bertan eta probintziako ipar-mendebaldeko erdigune administratibo, turistiko, industrial eta komertzial nagusia da.

## Kanpo estekak

* Datuak: Q1020277
* Multimedia: Junín / Q1020277
# Junípero Serra

Junípero Serra Ferrer (Petra, Mallorca, 1713ko azaroaren 24a - San Carlos Borromeo de Carmelo, Kaliforniak, Espainia Berria, gaur egun Kalifornia, AEB, 1784ko azaroaren 28a) espainiar elizgizona eta kolonizatzailea izan zen.

## Bizitza

1730. urtean frantziskotarren ordenan sartu eta Palmako Unibertsitatean jardun zuen irakasle. 1749an, Espainia Berriko misioetara bidali zuten. 1749-1758 urteetan Sierra Gordan izan zen (Querétaro), eta handik Mexikora abiatu. Mexikon Croix erregeordearekin jarri zen harremanetan iparraldea kolonizatzeko helburuarekin.
1767. urtean, jesuitak egotzi zituztenean, Behe Kaliforniara bidali zuten. 1769. urtean, berriz, Kalifornia Garaira joan eta San Diegoko eta Monterreyko San Carlos Borromeo de Carmelo misioak sortu zituen. 1776tik aurrera, are misio gehiago zabaldu zituen San Frantziskon, San Gabrielen (egungo Los Angelesen), besteak beste. Eremu horretako amerindiarrak katoliko bihurtu eta gaztelania irakatsi zien.
1988an Joan Paulo II.a aita santuak dohatsu izendatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q522107
* Multimedia: Junípero Serra / Q522107
# Juonniita

Juonniita fosfato motako minerala da.

## Ezaugarriak

Juonniita fosfato mineralaren formula kimikoa hau da: ${\ce {CaMgSc(PO4)2(OH) * 4H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Juonniite: Mineral information, data and localities.» www.mindat.org (Noiz kontsultatua: 12-05-2019).
# Jupi

Jupi Brasilgo udalerri bat da, Pernambuco estatuan kokatua. 15.329 biztanle ditu 104,993 km²ko eremuan.

## Ikus, gainera

* Pernambuco

## Kanpo estekak

* Datuak: Q2013547
* Multimedia: Jupi / Q2013547
# Karlos III.a Gizena

Karlos III.a Gizena (Neidingen, 839ko ekainaren 13a - ib., 888ko urtarrilaren 13a), 881etik 887ra Karolingiar Inperioko enperadorea, 876tik 887ra Ekialdeko Frantziako erregea eta 885etik 888ra Mendebaldeko Frantziako erregea izan zen.
Luis Germaniarraren semea zen, eta Alemaniako erreinua oinordetu zuen. Bere anaiak (Karloman Bavariakoak) abdikatu zuenean Italiako erreinua ere lortu zuen. 881ean Joan VIII.a aita santuak enperadore koroatu zuen. 882an Karlos III.aren beste anaia (Luis III.a Frantziakoa) hil zen, eta Ekialdeko Frantziaren agintea oinordetu zuen. Bere lehengusua Karloman II.a Frantziakoa hiltzean Mendebaldeko Frantzia ere lortu zuen. Hala, frantziar inperioa bateratu egin zen, nahiz eta denbora gutxirako izan.
Eraso bikingo ugariri aurre egin behar zion, garrantzitsuenetako bat Paris setiatua izan zuen. Karlos III.ak bikingoen atzera-egitea negoziatu zuen diru-kopuru handien truke. Horrek herriaren zati handi bat sumindu zuen, eta monarka koldartzat eta arduragabetzat jo zuten.
Ume legitimorik ez zuenez, oinordeko bezala seme sasiko bat izendatzen saiatu zen, baina apezpikuek ez zioten utzi.
Karlos III.aren erregealdian inperio osoan zehar matxinada ugari egon ziren. Garrantzitsuenetako bat Eudes kondearena izan zen, Parisen.
Karlos III.a gaixotasuna ugari pairatu zituen, behar bada esaten da epileptikoa izan zela, eta Treburreko dietak (Hessen, Alemania) kargutik kendu zuen 887an, eta horrela, frantziar inperioa betirako banatu zen. Karlos III.a aste batzuk geroago hil zen.
Zuhaitz genealogikoa :
Luis Errukitsua
Luis II.a Germaniarra
Ermengarde of Hesbaye
Karlos III.a Gizena
Bernard
Welf I
Hemma
Hedwig :

## Kanpo estekak

* Datuak: Q150712
* Multimedia: Charles the Fat / Q150712
# Karlos III.a Monakokoa

Karlos III.a Monakokoa (frantsesez: Charles Honoré Grimaldi; Paris, 1818ko abenduaren 8a - Marchais gaztelua, Marchais, 1889ko irailaren 10a) Monakoko printzea izan zen 1856tik 1889ra. Florestan Monakokoa eta Caroline Gibert de Lametz aktorearen semea izan zen. 1846an Antoinette de Mérode-Westerloo kondesarekin ezkondu zen. 1856an tronuan bere aitaren oinordekoa izan zen. Frantziari utzi zizkion Menton eta Roquebrune hiriak. Montecarloko kasinoa sortu zuen printzerriaren hondamendiak akuilatua. Hil zenean, bere seme Alberto I.a izan zen bere oinordekoa.
* Datuak: Q382433
* Multimedia: Charles III, Prince of Monaco / Q382433
# Karlos III.a

Karlos III.a hauetako bat izan daiteke (orden kronologikoan):
* Karlos III.a Ekialdeko Frantziakoa, Gizena (832–888)
* Karlos III.a Germaniako Erromatar Inperio Santukoa, Gizena (839–888)
* Karlos III.a Mendebaldeko Frantziakoa, Sinplea (879–929)
* Karlos III. Anjoukoa (1290–1325)
* Karlos III.a Alençonekoa (1337–1375)
* Karlos III.a Napolikoa (1345–1386)
* Karlos III.a Nafarroakoa (1361-1425)
* Karlos III.a, Borboiko dukea (1490–1527)
* Karlos III.a, Flandriako kontea (1506–1556)
* Karlos III.a, Lorrenako dukea (1543–1608)
* Karlos III.a, Parmako dukea (1823–1854)
* Karlos III.a, Savoiako dukea (1486–1553)
* Karlos III.a, Guéménéko printzea (1655–1727)
* Karlos III.a, Filipe Hautesle Palatinoa (1661–1742)
* Karlos III.a Hungariakoa (1685–1740)
* Karlos III.a Espainiakoa (1716–1788)
** Karlos III.a Espainiakoa Karlos VI.a Germaniako Erromatar Inperio Santukoak erabili zuen Espainiako Ondorengotza Gerran.
* Karlos III.a, Monakoko printzea (1818–1889)
* Karlos III.a Joan Norvegiakoa (1763–1844)
* Karlos III. Bohemiakoa (1887–1922)
* Karlos III.a Erresuma Batukoa eta beste 14 domeinuko erregea (1948 -)
# Karlos III.a, Borboiko dukea

Karlos III.a, Borboiko dukea (Montpensier, 1490eko otsailaren 17a - Erroma, 1527ko maiatzaren 6a), Montpensierko kondea (1501) eta Auverniako dofina, askotan Borboiko Konestablea deitua, frantziar buruzagi militarra izan zen. Karlos Habsburgokoaren armada inperialaren buru izan zen 1527ko Erromako arpilatzean.

## Bizitza

Petri II.a Beaujeukoaren alaba zen Suzanne bere lehengusinarekin ezkondu zen 1505ean, Borboi etxeko bi adarren lurralde handiak bateratuz hala. Frantziako koroaren zerbitzuan, kondestable edo erreinuko armada-buru izendatu zuten 1514an eta, Frantzisko I.aren zerbitzuan aritu zen, erabakior, Marignanon Milango dukearen aliatu ziren suitzarren aurkako guduan (1515).
1521ean haren emaztea hil ondoren, Frantzisko I.aren ama Luisa Savoiakoarekin ezkontzeari uko egin zion eta honek borboitarren oinordekotza eskatu zion. Orduan Karlosek Frantzisko I.a traizionatu zuen eta Espainiako Karlos I.a enperadorearen zerbitzuan jarri zen. Frantziar gudarostea garaitu zuen Paviako guduan (1525) eta Erromako arpilatzean hil zen (1527). Borboitarren adar nagusia berarekin amaitu zen eta Frantzisko I.ak bereganatu zituen ondasun guztiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/10/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q506466
* Multimedia: Charles III, Duke of Bourbon / Q506466
# Karlos III.a Beltzuntze

Karlos III.a Beltzuntze (Mehaine, 1670eko irailaren 12a - 1737ko irailaren 9a) baxenafar militarra izan zen. Beltzuntze Etxeko semea, Karlos II.a Beltzuntze zuen aita. Armand anaia nagusia hil ondoren, Amikuzeko baile bilakatu zen. Armadan, Nivernoisko erregimentuaren kapitaina izan zen. 1719an Marie-Anne Haraneder ezkondu eta lau seme-alaba izan zituzten:
* Armand Beltzuntze (1722-1763)
* Dominique Beltzuntze (1726-1804)
* Henri-François-Xavier Beltzuntze
* Marie-Anne Beltzuntze
# Karlos III.a Noblearen monumentua

Karlos III.a Noblearen monumentua Nafarroako Iruñea hiriburuan dagoen estatua bat da. Gazteluko Plazan Karlos III.a etorbidea hasten den lekuan dago. Karlos III.a Nafarroakoa erregearen estatua da.
2004an inauguratu zen. 2,10 metroko garaiera da eta brontze eta granitoz egina dago.
* Karlos III.a Nafarroakoaren irudia.
* Hurbiletik.
* Urrutira.

## Kanpo estekak

* Datuak: Q19698417
* Multimedia: Estatua de Carlos III (Pamplona) / Q19698417
# Khantoria

    Artikulu hau musika taldeari buruzko da. Beste adierak gaitzat dituena beste hau da: Kantore (argipena).
Khantoria 2010ean sortutako antzinako musikako Euskal Herriko taldea.

## Kideak

* Virginia Gonzalo, klabea.
* Ander Berrojalbiz, bibolina.
* Maider López, biola.

## Kanpo estekak

* (Gaztelaniaz) Khantoriaren bloga
* Datuak: Q19947992
# Kharaelakhita

Kharaelakhita sulfuro motako minerala da.

## Ezaugarriak

Kharaelakhita sulfuro mineralaren formula kimikoa hau da: ${\ce {(Cu,Pt,Pb,Fe,Ni)9S8}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Kharaelakhite: Mineral information, data and localities.» www.mindat.org (Noiz kontsultatua: 12-05-2019).
# Kharakardash

Kharakardash Babilonia, Akad, Itsasoko Herrialdea eta Khanako erregea izan zen. Bere aita Burna-Buriash II.aren oinordekoa izan zen. Muballitat-Sherva printzesa asiriarraren semea zen, eta Babiloniako gorteko zati bat, bere aurka zegoen, bere jatorriaren ondorioz.
Urte bete edo bi, errege bezala eman ondoren, gortetar batek hil zuen, eta, Kharakardashen ordez, Nazi-Bugash printze kasitarra aldarrikatua izan zen, honek, hildakoarekin zuen harremana ezezaguna delarik.
# Khao Sam Roi Yot Parke Nazionala

Khao Sam Roi Yot Parke Nazionala, thailandieraz: เขาสามร้อยยอด, Thailandiako Prachuap Khiri Khan probintzian dagoen babestutako eremu bat da. Heriotzaren harana barne hartzen du. 98,08 km$^2$-ko azalera du, horietatik 20,88 km2 itsasoan. 1966an sortua izan zen.

## Iruditegia

* Khuha Kharuehat pabilioia, Phraya Nakhon leizean.
* Kaia.
* Paisaia.
* Hondartza.

## Kanpo estekak

* Datuak: Q1760508
* Multimedia: Khao Sam Roi Yot National Park / Q1760508
# Kharagauli barrutia

Kharagauli barrutia (georgieraz: ხარაგაულის მუნიციპალიტეტი) Georgiako eskualdea da, Imereti eskualdean. Hiriburua Kharagauli hiria da. Barrutia herrialdearen erdialdean dago. Azalera osoa 913 km² da eta gutxi gorabehera 19.473 biztanle ditu (2014). Eremu nahiko menditsua da. Klima subtropikala da negu moderatu hotzekin eta uda nahiko freskoekin. Turismoak ekonomian leku garrantzitsua betetzen du. Udalerriaren lurraldeak Borjomi-Kharagauli Parke Nazionala eta Nunisi gunea laguntzen ditu.

## Kanpo estekak

* Datuak: Q2513642
* Multimedia: Kharagauli Municipality / Q2513642
# Khargone barrutia

Khargone barrutia Indiako barruti bat da, Indore dibisioan, Madhya Pradesh estatuan. 1.873.046 biztanle ditu 8.030 kilometro koadrotan.

## Mugakideak

Honako barrutiekin egiten du muga:
Dhar barrutia

## Ikus, gainera

* Madhya Pradesh

## Kanpo estekak

* Datuak: Q2273900
* Multimedia: Khargone district / Q2273900
# Khantiera

Khantiera (хӑнты ясӑӈ khănty yasăņ) uraldar hizkuntzen Ugriar adarreko hizkuntza da, Khanti-Mansin mintzatua. Aldaera ezberdin asko ditu, hiru multzotan (iparraldekoak, hegoaldekoak eta ekialdekoak) banaturik. Hiru aldaera hauek elkarrekiko ulergarritasun gutxi dute eta litekeena da hizkuntza ezberdintzat hartzea.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2013-6-21).

## Kanpo estekak

* Datuak: Q33563
* Multimedia: Khanty language / Q33563
# Khanty-Mansi

Khanty-Mansi (errusieraz: Ханты-Мансийский автономный округ — Югра, translit.: Khanty-Mansiiski avtonomny okrug — Jugra) Errusiako subjektu federal bat da, barruti autonomoa zehazki, Uraletako Barruti Federalean kokatua eta administratiboki Tiumen oblastaren menpe dagoena. 534.800 km²ko eremua du, eta 2010ean 1.532.243 biztanle zituen. Hiriburua Khanty-Mansisk da.

## Geografia

Khanty-Mansi Siberiako Ob ibaiaren inguruan eta Ural mendien ekialdean dago. Lurralde zingiratsua da Mendebaldeko Siberiako ordokian zabaltzen dena, mendebaldeko ertzean, Ural mendien hasieran salbu.

## Ekonomia

XX. mende erdia arte aberastasun iturri nagusia ibaietako arrantza, abere-hazkuntza eta basogintza izan dira. 1960ren ondorengo urteetan, ordea, guztiz aldatu zen ekonomia, petrolio- eta gas-hobi handiak aurkitu baitziren Ob ibaiaren ertzeetan. Hobien ustiapenak etorkin asko erakarri zituen, Sobietar Batasun ohi osotik zetozenak.

## Biztanleria

1930ean sortu zuten barruti autonomo hau khanty eta mansi herrientzat. Hizkuntzaz hungariarren eta finlandiarren ahaideak dira. Beti ere, 2002ko erroldan hogeita bost talde etniko zenbatu ziren, eta talde bakoitza bi mila pertsona baino gehiagok osatzen zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q6320
* Multimedia: Khantia-Mansia / Q6320
# Khanty-Mansisk

Khanty-Mansisk (errusieraz: Ханты-Мансийск; khantieraz: Ёмвош; mansieraz: Абга), 1940 arte Ostyako-Vogulsk deitua, Errusiako hiria da, erresumaren erdialdean dagoen Khanty-Mansi barruti autonomoaren hiriburua. 2010ean 80.151 biztanle zituen.

## Geografia

Mendebaldeko Siberiako ordokian dago, Irtyxen ekialdeko ertzean, ibai hau Obera isuri baino 15 km lehenago.

## Klima

Khanty-Mansiskek klima azpiartikoa du, Dfc Köppen klima sailkapenaren arabera.
Datu klimatikoak (Khanty-Mansisk) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 2.7 | 4.5 | 13.0 | 25.1 | 34.5 | 34.5 | 34.5 | 31.6 | 27.3 | 20.4 | 8.7 | 3.1 | 34.5 |
| Batez besteko tenperatura maximoa (°C) | −14.9 | −13.6 | −3.5 | 3.7 | 12.9 | 20.2 | 23.0 | 18.9 | 11.8 | 3.5 | −7.1 | −12.8 | 3.5 |
| Batez besteko tenperatura (ºC) | −18.9 | −17.3 | −8.1 | −1.2 | 7.4 | 15.2 | 18.3 | 14.5 | 7.8 | 0.5 | −10.4 | −16.8 | -0.8 |
| Batez besteko tenperatura minimoa (°C) | −22.9 | −21.6 | −12.7 | −5.5 | 2.8 | 10.9 | 14.0 | 10.6 | 4.4 | −2.3 | −13.6 | −20.9 | −4.7 |
| Erregistraturiko tenperatura minimoa (°C) | −49.0 | −46.5 | −40.1 | −31.3 | −14.9 | −4.6 | 1.2 | −1.0 | −7.5 | −28.6 | −43.4 | −49.0 | −49.0 |
| Pilatutako prezipitazioa (mm) | 32 | 22 | 27 | 29 | 46 | 55 | 61 | 83 | 55 | 45 | 39 | 36 | 530 |
| Euri egunak (≥ 1 mm) | 0.4 | 1 | 3 | 10 | 17 | 18 | 17 | 20 | 21 | 15 | 4 | 1 | 127.4 |
| Elur egunak (≥ 1 mm) | 27 | 25 | 20 | 15 | 7 | 1 | 0.03 | 0.1 | 3 | 16 | 25 | 27 | 166.1 |
| Eguzki orduak | 31 | 100 | 174 | 206 | 250 | 289 | 304 | 219 | 140 | 79 | 44 | 10 | 1846 |
| Hezetasuna (%) | 83 | 81 | 76 | 69 | 65 | 66 | 71 | 78 | 81 | 83 | 85 | 84 | 76.8 |
| Iturria (1): Pogoda.ru.net ||||||||||||||
| Iturria (2): NOAA (eguzkia, 1961–1990) ||||||||||||||

## Erreferentziak

* ↑ Euskaltzaindia - 157. araua
* 1 2 Khanty-Mansiysk Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Pogoda.ru.net. .
* ↑ National Oceanic and Atmospheric Administration. Climate Normals for Hanty-Mansijsk. .

## Kanpo estekak

* Datuak: Q6329
* Multimedia: Khanty-Mansiysk / Q6329
# Kharagauli

Kharagauli (georgieraz: ხარაგაული) Georgiako Kharagauli barrutiko gune administratiboa da. Chkherimela ibaiaren bi ertzetan dago, arroila estu eta sakon batean, itsas mailatik 280-400m-ra.

## Sorrera

Tren geltoki gisa sortu zen 1870eko hamarkadan, Poti-Tbilisi trenbidea eraiki zenean. Kharagaulik funtzio administratiboa hartu zuen, gero ekonomikoa.

## Geografia

Inguruaren mendebaldeko sarreran, Chkherimena ibaia haitzarte estu batetik igarotzen da. Ibaiaren ezkerraldean, erraldoien estatua bi daude; eskuinean, bi zulo handi. Eremu hau, "erraldoiaren zuloa" deitzen zaio erakargarri turistiko txikia izateko balio du. Ibaiertzak parke handia ere badu.
Arroilan gora, Erdi Aroko gotorleku zahar baten hondakinak daude, Khandi edo Kharagauli gotorlekua deitzen dena. Gotorlekua Kartliko Vakhtang VI.a ezkondu zen gunea delako nabarmentzen da. Gainera, hilobiak daude menditik gertu, K. a. XIV-XI. mendeetakoa, baita kristau eliza baten hondakinak ere.  $^{[<spantitle="Thisclaimneedsreferencestoreliablesources.(November2020)">aipamenabeharda</span>]}$ Hirigunearen erdialdean hiru solairuko administrazio eraikina dago. Eskualdean bigarren hezkuntzako hiru ikastetxe daude, apaizgaitegi bat, bi haurtzaindegi, ospitale bat, poliklinika bat, liburutegi bat, musika eskola bat, antzoki bat, auzitegi bat, posta bulegoa, eskualdeko ikasketen museoa, bi lantegi (altzariak eta industria fabrikazioa), eta komunikazio sailak. Imeretiren zati handi batean bezala, ardoaren ekoizpena (eta eratorritako edariak) ekonomiaren sektore nabarmena da; han sortzen dira Ubisa eta Nunisi koñakak iturriko urarekin.

## Kanpo estekak

* Datuak: Q14645211
* Multimedia: Kharagauli / Q14645211
# Kochanovce (Humennéko barrutia)

Kochanovce Eslovakiako udalerri bat da, Humennéko barrutian kokatuta. 5,02 km²ko azalera du eta 763 biztanle 2017ko datuen arabera.

## Historia

Idatzizko lehen aipamena 1543. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q999248
* Multimedia: Kochanovce, Humenné District / Q999248
# Kochanowice udalerria

Kochanowice Poloniako Silesiako voivoderriko landa-udalerri bat da, Lubliniec barrutian kokatuta. 80,02 km²ko azalera du eta 2017ko datuen arabera 6898 biztanle zituen.

## Kanpo estekak

* Udalaren webgunea
* Datuak: Q554646
* Multimedia: Gmina Kochanowice / Q554646
ieaSilesiako voivoderriko udalerriak :
# Kobyłka

Kobyłka ( (Audio·info)) Poloniako Mazoviako voivoderriko hiri-udalerri bat da, Wołomin barrutian kokatuta. 19,64 km²ko azalera du eta 2017ko datuen arabera 22459 biztanle zituen.

## Kanpo estekak

* Udalaren webgunea
* Datuak: Q953221
* Multimedia: Kobyłka / Q953221
ieaMazoviako voivoderriko udalerriak :